Go kgona go tlhopha mo ditlhophong tsa bosetšhaba, tsa porofense kgotsa tsa mmasepala o tshwanetse go ikwadisa mo sedikeng sa ditlhopho se o nnang mo go sona. Se se botlhokwa segolo mo ditlhophong tsa bommasepala gonne o ka tlhopha fela mo sedikeng sa ditlhopho se o ikwadisitseng mo go sona. Fa o setse o ikwadisitse mme dintlha tsa gago di netefaditswe kgatlhanong le Buka ya Kwadiso ya Setšhaba, leina la gago le tla tsenngwa mo teng ga Lenaneo la Bosetšhaba le le Tlwaelegileng la Batlhophi.
le moagi wa Aforika Borwa le dingwaga di le 16 kgotsa go feta na le lekwaloitshupo la Aforika Borwa.
Lenaneo la Batlhophi le tswalwa ka letsatsi le letlha la ditlhopho le goelediwang mo teng ga Kuranta ya Puso.
Ikwadise ka namana kwa seteišeneng sa ditlhopho mo sedikeng se o nnang mo go sona ka paka ya ikwadiso ya batlhophi ka kakaretso.
Ikwadise nako nngwe le nngwe ka diura tsa tiro kwa Khomišeneng e e Ikemetseng ya Ditlhopho ya selegae.
Tsamaya ka ID ya gago.
Tlatsa foromo ya kopo e e maleba.
Motlhankedi wa kwadiso o tla kgomaretsa setlankana mo bukaneng ya gago ya ID se na le nomoro ya sedika sa sa ditlhopho.
Kopo ya gago ya go ikwadisa e tla diragadiwa ka yona nako eo.
Tirelo e ke ya mahala.
Diforomo di ka bonwa ka dikantorong tsa ikwadiso.